Vallensbæk Stationstorv

Nyhedsbrev nr. 13 15. Juli 2017

**Kære beboere, Vallensbæk Stationstorv 3**

Så er vi klar med nyhedsbrev nr. 13. Det er stadig YouSee, som tager meget af pladsen, og det er desværre stadig ikke opløftende læsning. Jeg håber, at I trods alt nyder sommeren sammen med familie og venner.

**Bredbånd/internet fra YouSee**

Jeg har modtaget denne mail fra en pålidelig kilde i YouSee:

*Vi har haft et møde på Vallensbæk Stationstorv sammen med KAB og Hauge El der har haft el entreprisen på Vallensbæk Stationstorv.*

*Hauge El skal foranstalte at anlægget kommer til at leve op til den nødvendige standard, således at der kan åbnes op for mulighed for youSee bredbånd for beboerne på Vallensbæk Stationstorv.*

*Når dette er sket og dokumenteret og youSee er informeret og har modtaget dokumentation for ændringen, vil der blive åbnet op for mulighed for youSee bredbånd.*

*Vi afventer på nuværende tidspunkt Hauge El, der reelt skal have en underleverandør til at udføre jobbet.*

*Der bliver med andre ord, mulighed for youSee bredbånd efter ovenstående er udført og dokumenteret.*

*Venlig hilsen*

***Jørgen Larsen****Salgskonsulent*

*YouSee, Nybyg*

Som det fremgår af ovenstående mail, så er der ikke nogen dato for, hvornår arbejdet er udført og forventes godkendt.

Jeg kan forstå, at der er mange af jer, som har fundet en løsning på problemet. Det kan være mobil bredbånd fra YouSee, Internet fra BoligNet Århus eller noget helt andet.

Det er fx. muligt at få bredbånd hos YouSee stillet i bero/hvile, så er det muligt at have adgang til webmail (din mailadresse hos YouSee) via internet fra BoligNet Århus.

Du kan også få Basis net (hvis du kun vil beholde din mailadresse) hos YouSee til kr. 59 om måneden.

Hvis du vælger internet fra BoligNet Århus, så kan du flytte dit fastnet nummer dertil.

Det er blevet en kompliceret affære, som alle implicerede parter har været alt for længe om at løse, hvis det bliver løst.

**Aviser til døren**

Du kan få din avis leveret til døren, hvis det er en del af dit abonnement. Du skal selv tage kontakt til din avis og aftale det. Firmaet, som bringer avisen ud, laver så en aftale med Ejendomskontoret om adgang til ejendommen.

Du skal selv sørge for, at der er et eller andet uden for din dør, hvor avisen kan afleveres, fx en krukke i passende størrelse, rør i stål som matcher bygningen, eller hvad du nu kan finde på. Du må ikke skrue noget fast i væggen og det må ikke blokere eller genere for adgang.

**Skæringsdato fjernvarme.**

Ejendomskontoret oplyser, at afdeling 4904, Vallensbæk Stationstorv skifter skæringsdato for at følge fjernvarmeværkets budget periode. Ny skæring er 31. maj 2018 (1. juni 2018) første gang. Det betyder vistnok ikke så meget for os, men nu er I orienteret.

**Repræsentantskabsmøde i Vallensbæk Boligselskab.**

Sammen med Gert deltog jeg i repræsentantskabsmøde den 26. juni. Referat følger senere, men jeg kan fortælle, at jeg blev valgt til bestyrelsen for Vallensbæk Boligselskab for en 2-årig periode med Gert, som min personlige suppleant.

**Blomster og planter på fællesdækket.**

Vi har lavet aftale med Ejgil Christensen, om at han påtager sig opgaven med at plante og passe blomster m.m. på fællesdækket. Ejgil har flere gode ideer til, hvordan vi kan et flot område med blomster og træer året rundt.

**God sommer**

På afdelingsbestyrelsens vegne vil jeg gerne ønske alle en fortsat dejlig sommer.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

Du kan også altid kontakte mig på 61 78 18 73.

Venlig hilsen - Vallensbæk Stationstorv

|  |
| --- |
| Peder - Jeg holder ferie fra søndag den 16. juli til og med fredag den 28. juli. |